text: Busa, bisan namerwisyo ang militar wala siya misurender. Hinunua, padayon siyang mitabang sa mga gimbuhaton sa hukbong bayan ug gisubaybayan ang lihok sa mga sundalong nagsamoksamok sa ilang lugar.
text: #000004
text: Bisan og miabot sa punto nga nabisto na si Tay Amag sa kaaway, mibarog siya sa husto ug giatubang ang pasangil sa mga sundalo kaniya. Sa usa ka higayon, nahibaloan niyang adunay isugo ang mga sundalo nga lapas sa iyang buut. Giikyasan niya ang mga sundalong miliyok sa iyang balay, ug sukad niadto gipili niyang manimuyo na lang sa lasang kauban ang iyang pamilya. Aron makasugakod, nagpadayon siya sa pag-abli og sikretong mga umahan.
text: #000005
text: “Ako ug ang akong pamilya wala sukad mibulag sa rebolusyon,” asoy ni Tay Amag.
text: #000006
text: Siya ug ang iyang mga katagibaryo napanday na sa pagrebolusyon. Aduna na silay mga pamaagi aron malikayang makadaut sa mga kauban ug sa parehong lumulupyo nga aktibo sa paglihok. “Kanunay ming nagalikay ilabina karon nga ang pipila namo ka kaubanan gunit na sa kaaway. Naningkamot mi nga dili masusama kanila.”
text: #000007
text: Tin-aw alang kaniya ang kontra-mag-uumang laraw sa militar. “Sukad nga miabot ang mga sundalo, naguba ug nawala nga daw bula ang tanan namong napundar,” matud niya. Nalimitahan ang pag-ugmad sa iyang mga katagibaryo tungod sa akusasyon sa militar nga “lapad ang uma kay ipangsuporta sa NPA.” Kini ang hinungdan kung nganong mibalik sa pagka-atrasado ang kinabuhi nila sa komunidad, pagpati-aw ni Tay Amag.
text: #000008
text: Giawhag ni Tay Amag ang pareho niyang mga mag-uuma nga magpabiling lig-on ug manglimbasog taliwala sa mga atake sa kaaway. Sa mga kauban sa hukbong bayan, “dili magpahuyanghuyang, magpakahanas sa pagbalanse sa mga gimbuhaton,” matud niya. “Lauman ninyo nga kanunay ninyo akong kauban,” saad ni Tay Amag. “Unsaman ang panginahanglan, walay pagduhaduha nga magserbisyo ako kaninyo isip amag sa kahabjun (Iwag sa kangitngit).”
text: #000009
text: Apan sa kasamtangang hugna sa dangan, dili makalihok ang mga residente tungod sa presensya sa mga sundalo sa baryo. Nahadlok na usab nga mosalmot bisan ang mga lumulupyo sa kasikbit nga baryo. “Labaw pang mikaylap ang kahadlok human gipatay sa mga sundalo ang duha namo ka lider,” saysay ni Tay Domeng.
text: #000012
text: “Kinahanglang masabtan sa organisasyon nga dili hustong ihimulag ang kalmas sa mais sa kalmas batok sa militarisasyon,” matud kanila. Lakip sa pagsulbad sa mga problema kalabot sa peste sa ilaga mao ang pagpangita og pamaagi aron malabngan ang mga tsekpoynt ug subling magkatapok ang kahugpungan.
text: #000014